Komission suositus, annettu 7 päivänä marraskuuta 2001, seuraavien aineiden riskinarvioinnin tuloksista ja riskien vähentämisen toimintasuunnitelmista: akryylialdehydi; dimetyylisulfaatti; nonyylifenoli; fenoli, 4-nonyyli-, haarautunut; tert-butyylimetyylieetteri (ETA:n kannalta merkityksellinen teksti.) (tiedoksiannettu numerolla K(2001) 3380)



Virallinen lehti nro L 319 , 04/12/2001 s. 0030 - 0044



Komission suositus, annettu 7 päivänä marraskuuta 2001, seuraavien aineiden riskinarvioinnin tuloksista ja riskien vähentämisen toimintasuunnitelmista: akryylialdehydi; dimetyylisulfaatti; nonyylifenoli; fenoli, 4-nonyyli-, haarautunut; tert-butyylimetyylieetteri (tiedoksiannettu numerolla K(2001) 3380) (ETA:n kannalta merkityksellinen teksti) (2001/838/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93(1) ja erityisesti sen 11 artiklan 2 kohdan, sekä katsoo seuraavaa: (1) Asetuksen (ETY) N:o 793/93 10 artiklassa vahvistetaan menettely ensisijaisten aineiden luettelossa olevien aineiden vaarojen arvioimiseksi esittelijäksi nimetyn jäsenvaltion tasolla. (2) Komission asetuksessa (EY) N:o 1488/94(2) vahvistetaan olemassa olevien aineiden ihmisille ja ympäristölle aiheuttamien vaarojen arviointia koskevat periaatteet asetuksen (ETY) N:o 793/93 mukaisesti. (3) Arvioituaan tietyn ensisijaisen aineen ihmisille ja ympäristölle aiheuttaman vaaran esittelijäksi nimetty jäsenvaltio tekee tarvittaessa ehdotuksen vaarojen rajoittamiseen tarkoitetusta toimintaperiaatteesta, johon kuuluu valvontatoimenpiteitä ja/tai valvontaohjelmia. (4) Asetuksen (ETY) N:o 793/93 11 artiklan mukaan ensisijaisten aineiden vaarojen arvioinnin tulokset ja suositeltu toimintaperiaate vaarojen rajoittamiseksi hyväksytään yhteisön tasolla 15 artiklassa säädettyä menettelyä noudattaen, ja komissio julkaisee ne. (5) Asetuksen (ETY) N:o 793/93 1 artiklan mukaan kyseisen asetuksen säännöksiä olisi sovellettava niiden kuitenkaan rajoittamatta kuluttajansuojaa ja työsuojelua koskevan yhteisön lainsäädännön, erityisesti toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY(3), soveltamista. (6) Ensimmäinen huomiota vaativien ensisijaisten aineiden luettelo hyväksyttiin komission asetuksella (EY) N:o 1179/94(4). Luettelossa on säännökset muun muassa seuraavan aineen arvioimiseksi: - akryylialdehydi. (7) Toinen huomiota vaativien ensisijaisten aineiden luettelo hyväksyttiin komission asetuksella (EY) N:o 2268/95(5). Luettelossa on säännökset muun muassa seuraavien aineiden arvioimiseksi: - dimetyylisulfaatti, - nonyylifenoli, - fenoli, 4-nonyyli-, haarautunut. (8) Kolmas huomiota vaativien ensisijaisten aineiden luettelo hyväksyttiin komission asetuksella (EY) N:o 143/97(6). Luettelossa on säännökset muun muassa seuraavan aineen arvioimiseksi: - tert-butyylimetyylieetteri. (9) Edellä mainittujen viiden aineen esittelijöiksi nimetyt jäsenvaltiot ovat tehneet riskinarvioinnit edellä mainituista viidestä aineesta arvioiden ihmisille ja ympäristölle aiheutuvat vaarat(7) ja tarvittaessa ehdottaneet toimintaperiaatteita vaarojen rajoittamiseksi. (10) Näiden viiden aineen riskinarvioinnin tulokset ja suositellut toimintaperiaatteet kyseisten viiden aineen riskien vähentämiseksi olisi hyväksyttävä yhteisön tasolla. (11) Asetuksen (ETY) N:o 793/93 11 artiklan 3 kohdan mukaan komissio ottaa huomioon riskinarvioinnin tulokset ja vaarojen rajoittamiseksi suositellun toimintaperiaatteen ehdottaessaan yhteisön toimenpiteitä tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY(8) ja direktiivin 89/391/ETY sekä muiden olemassa olevien yhteisön säännösten perusteella. (12) Myrkyllisyyttä, ekomyrkyllisyyttä ja ympäristöä käsittelevää tiedekomiteaa on kuultu, ja se on antanut lausunnon tässä suosituksessa tarkoitusta riskinarviointiraporteista. (13) Tämän suosituksen toimenpiteet ovat asetuksen (ETY) N:o 793/93 15 artiklalla perustetun komitean lausunnon mukaiset, ANTAA TÄMÄN SUOSITUKSEN: 1. Toimialoilla, joilla tuodaan, valmistetaan, kuljetetaan, varastoidaan, sisällytetään johonkin valmisteeseen tai muuten käsitellään, käytetään, käsitellään jätteinä tai hyödynnetään seuraavia aineita: - akryylialdehydi CAS-nro: 107-02-8 EINECS-nro: 203-453-4 - dimetyylisulfaatti CAS-nro: 77-78-1 EINECS-nro: 201-058-1 - nonyylifenoli CAS-nro: 25154-52-3 EINECS-nro: 246-672-0 - fenoli, 4-nonyyli-, haarautunut CAS-nro: 84852-15-3 EINECS-nro: 284-325-5 - tert-butyylimetyylieeteri CAS-nro: 1634-04-4 EINECS-nro: 216-653-1 on otettava huomioon riskinarviointien tulokset, joiden yhteenveto on esitetty tämän suosituksen liitteen 1, 2, 3, 4 ja 5 osien I jaksossa (Ihmisten terveys / Ympäristö) ja säilytettävä ne tarvittaessa käyttöturvallisuustiedotteisiin(9). Tuloksissa on otettu huomioon myrkyllisyyttä, ekomyrkyllisyyttä ja ympäristöä käsittelevän tiedekomitean lausunnot(10). 2. Tämän suosituksen liitteen 1, 2, 3, 4 ja 5 osien II kohdassa (Toimintasuunnitelma riskien rajoittamiseksi) selostetut riskien vähentämiseen tarkoitetut toimintasuunnitelmat olisi pantava täytäntöön. Tehty Brysselissä 7 päivänä marraskuuta 2001. Komission puolesta Margot Wallström Komission jäsen (1) EYVL L 84, 5.4.1993, s. 1. (2) EYVL L 161, 29.6.1994, s. 3. (3) EYVL L 183, 29.6.1989, s. 1. (4) EYVL L 131, 26.5.1994, s. 3. (5) EYVL L 231, 28.9.1995, s. 18. (6) EYVL L 25, 28.1.1997, s. 13. (7) Esittelijöiksi nimettyjen jäsenvaltioiden komissiolle toimittamat riskinarviointiraportit ovat kokonaisuudessaan vapaasti saatavilla. Niistä on olemassa myös lyhyet yhteenvedot. Nämä kertomukset ja tiivistelmät ovat saatavilla Isprassa, Italiassa, sijaitsevan yhteisen tutkimuskeskuksen alaisen kuluttajien terveyden ja kuluttajansuojan laitoksen yhteydessä toimivan Euroopan kemikaaliviraston Internet-sivuilta (http://ecb.ei.jrc.it/existing-chemicals/). (8) EYVL L 262, 27.9.1976, s. 201. (9) Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähettämisestä 27 päivänä kesäkuuta 1967 annetun neuvoston direktiivin 67/548/ETY (EYVL B 196, 1.8.1967, s. 1), yksityiskohtaisten järjestelyjen määrittelemisestä ja vahvistamisesta vaarallisia valmisteita koskevaa erityistietojärjestelmää varten neuvoston direktiivin 88/379/ETY 10 artiklan täytäntöönpanemiseksi 5 päivänä maaliskuuta 1991 annetun komission direktiivin 91/155/ETY (EYVL L 76, 22.3.1991), työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä (neljästoista direktiivin 89/391/ETY 16 artiklan 1 kohdassa tarkoitettu erityisdirektiivi) 7 päivänä huhtikuuta 1998 annetun neuvoston direktiivin 98/24/EY (EYVL L 131, 5.5.1998, s. 11) ja vaarallisten valmisteiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 31 päivänä toukokuuta 1999 annetun Euroopan parlamentin ja neuvoston direktiivin 1999/45/EY (EYVL L 200, 30.7.1999, s. 1) säännösten mukaisesti. (10) CSTEE on tarkastanut riskinarviointiraportit, ja sen lausunnot esitettiin 13. täysistunnossa (Bryssel, 4. helmikuuta 2000), 15. täysistunnossa (Bryssel, 19. kesäkuuta 2000), 22. täysistunnossa (Bryssel, 6. ja 7. maaliskuuta 2001) ja 23. täysistunnossa (Bryssel, 24. huhtikuuta 2001). Myrkyllisyyttä, ekomyrkyllisyyttä ja ympäristöä käsittelevän tiedekomitean lausunnot ovat saatavilla Internetistä osoitteesta (http://europa.eu.int/comm/food/fs/sc/sct/outcome_en.html). LIITE 1 OSA >TAULUKON PAIKKA> Riskinarviointi perustuu Euroopan yhteisössä valmistetun tai yhteisöön tuodun aineen elinkaareen liittyviin nykykäytäntöihin, jotka esittelijä on selostanut komissiolle toimittamassaan riskinarvioinnissa. Käytettävissä oleviin tietoihin perustuvassa riskinarvioinnissa on selvitetty, että Euroopan yhteisön alueella ainetta käytetään ainoastaan välituotteena useiden erilaisten aineiden (kuten rehujen lisäaineiden, biosidituotteiden, torjunta-aineiden, nahanparkitusaineiden ja hajusteiden) valmistuksessa. Euroopan yhteisön ulkopuolella ainetta käytetään myös tehokkaana laajakirjoisena biosidinä, kudosfiksatiivina, elintarviketärkkelyksen eetteröimisessä ja kolloidimetallien tuotannossa. Kaikesta Euroopan yhteisössä valmistetun tai yhteisöön tuodun aineen käytöstä ei ole tietoja, minkä vuoksi on mahdollista, että ainetta käytetään myös sellaisiin tarkoituksiin, joita ei ole otettu tässä riskinarvioinnissa huomioon. Riskinarvioinnissa on todettu muita lähteitä, jotka altistavat ihmiset ja ympäristön kyseiselle aineelle ja jotka eivät liity Euroopan yhteisössä valmistetun tai yhteisöön tuodun aineen elinkaareen; tällaisia lähteitä ovat erityisesti aineen päästöt teollisuuslaitosten polttoprosesseista, autojen pakokaasut ja tupakansavu. Näistä altistuksista johtuvia riskejä ei oteta tässä riskinarvioinnissa huomioon. Esittelijän komissiolle toimittamat riskinarviointikertomukset sisältävät kuitenkin tietoja, joita voidaan käyttää myös näiden riskien arvioinnissa. I RISKINARVIOINTI A IHMISTEN TERVEYS Riskinarvioinnin päätelmät TYÖNTEKIJÖIDEN osalta: 1. Riskien rajoittamiseksi tarvitaan erityistoimenpiteitä. Päätelmän perusteet: aineen tuotantoprosesseista ja käsittelystä aiheutuva yksittäinen tai toistuva inhalaatioaltistus aiheuttaa silmien, nenän ja hengityselinten ärsytystä. Myös: 2. Edellä mainitun päätelmän lisäksi riskinarviointi osoittaa, että aineen mahdolliset genotoksiset ja karsinogeeniset vaikutukset paikallisesti altistuspaikassa ovat epäselvät, kun altistus on aiheutunut pitkäaikaisesta ei-sytotoksisten pitoisuuksien inhalaatiosta. Tällä hetkellä ei ole kuitenkaan saatavissa validoitua genotoksisuustestiä asian tutkimiseksi, eivätkä suhteellisen alhaiset altistustasot oikeuta karsinogeenisuutta selvittävän inhalaatiotutkimuksen pyytämistä. Riskinarvioinnin päätelmä KULUTTAJIEN osalta on, että tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei riskejä ole odotettavissa. Riskien vähentämistä koskevien nykyisin sovellettavien toimenpiteiden katsotaan olevan riittäviä. Tähän päätelmään päädyttiin, koska riskinarviointi osoitti, ettei ainetta käytetä kuluttajien saatavilla olevissa tuotteissa. Riskinarvioinnin päätelmä YMPÄRISTÖN KAUTTA ALTISTUVIEN IHMISTEN osalta: Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei riskejä ole odotettavissa. Riskien vähentämistä koskevien nykyisin sovellettavien toimenpiteiden katsotaan olevan riittäviä. Riskinarvioinnin päätelmä IHMISTEN TERVEYDEN osalta (fysikaalis-kemialliset ominaisuudet): Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei riskejä ole odotettavissa. Riskien vähentämistä koskevien nykyisin sovellettavien toimenpiteiden katsotaan olevan riittäviä. B YMPÄRISTÖ Riskinarvioinnin päätelmä ILMAKEHÄN, VESIEKOSYSTEEMIN JA MAAEKOSYSTEEMIN osalta: Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei edellä mainituille ympäristön osille oleteta aiheutuvan riskejä. Riskien vähentämistä koskevien nykyisin sovellettavien toimenpiteiden katsotaan olevan riittäviä. Riskinarvioinnin päätelmä JÄTEVEDENPUHDISTAMOJEN MIKRO-ORGANISMIEN osalta: Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei edellä mainituille ympäristön osille oleteta aiheutuvan riskejä. Riskien vähentämistä koskevien nykyisin sovellettavien toimenpiteiden katsotaan olevan riittäviä. II TOIMINTAPERIAATE RISKIEN RAJOITTAMISEKSI TYÖNTEKIJÄT: Voimassa olevan työntekijöiden suojelua koskevan yhteisön lainsäädännön katsotaan yleisesti ottaen antavan riittävät edellytykset aineen aiheuttamien riskien rajoittamiseksi tarvittavalla tavalla. Tähän liittyen suositeltavia toimia ovat: työperäisen altistumisen raja-arvojen määrittäminen aineelle yhteisön tasolla. Siihen saakka, kunnes yhteisössä on vahvistettu työperäisen altistuksen raja-arvot kyseiselle aineelle, työperäinen altistus olisi rajoitettava mahdollisten karsinogeenisten vaikutusten vuoksi niin pieneksi kuin se on teknisesti mahdollista. 2 OSA >TAULUKON PAIKKA> Riskinarviointi perustuu Euroopan yhteisössä valmistetun tai yhteisöön tuodun aineen elinkaareen liittyviin nykykäytäntöihin, jotka esittelijä on selostanut komissiolle toimittamassaan riskinarvioinnissa. Käytettävissä oleviin tietoihin perustuvassa riskinarvioinnissa on selvitetty, että ainetta käytetään Euroopan yhteisössä pääasiassa välituotteena ja metylointireagenssina monien orgaanisten aineiden (väriaineet, hajusteet, lääkkeet) valmistuksessa. Muita ilmoitettuja käyttötapoja ovat käyttö sulfatointireagenssina useiden tuotteiden (esim. väriaineet, tekstiilien pehmennysaineet) valmistuksessa. Kaikesta Euroopan yhteisössä valmistetun tai yhteisöön tuodun aineen käytöstä ei ole tietoja, minkä vuoksi on mahdollista, että ainetta käytetään myös sellaisiin tarkoituksiin, joita ei ole otettu tässä riskinarvioinnissa huomioon. Riskinarvioinnissa on todettu muita lähteitä, jotka altistavat ihmiset ja ympäristön kyseiselle aineelle. Näitä ovat erityisesti rikkiä sisältävien fossiilisten polttoaineiden poltosta aiheutuvat kyseisen aineen päästöt ja aineen muodostuminen ilmakehässä rikkidioksidin ja orgaanisten yhdisteiden reaktiotuotteena. Nämä eivät liity Euroopan yhteisössä valmistetun tai yhteisöön tuodun aineen elinkaareen. Näistä altistuksista johtuvia riskejä ei oteta tässä riskinarvioinnissa huomioon. Esittelijän komissiolle toimittamat riskinarviointikertomukset sisältävät kuitenkin tietoja, joita voidaan käyttää myös näiden riskien arvioinnissa. Tätä ainetta ei ole testattu kaikkien lisääntymismyrkyllisyyteen liittyvien näkökohtien osalta. Riskinarvioinnissa ei siis arvioida kokonaan tämän ominaisuuden riskejä kaikille populaatioille. Tätä testiä ei ole vaadittu, sillä aine on identifioitu syöpää aiheuttavaksi aineeksi, jolla ei ole kynnysarvoa. I RISKINARVIOINTI A IHMISTEN TERVEYS Riskinarvioinnin päätelmä TYÖNTEKIJÖIDEN osalta: Riskien rajoittamiseksi tarvitaan erityistoimenpiteitä. Päätelmän perusteet: - Aineen tuotannosta, prosessoinnista ja käytöstä aiheutuva inhalaatioaltistus aiheuttaa hengityselinten ärsytystä sekä mahdollisesti perimän muutoksia ja syöpää. - Aineen käytöstä väliaineena aiheutuva toistuva inhalaatioaltistus voi aiheuttaa raskaana oleville naisille terveyshaittoja. Riskinarvioinnin päätelmä YMPÄRISTÖN KAUTTA ALTISTUVIEN IHMISTEN (KULUTTAJIEN) osalta: Riskinarviointi osoittaa, ettei riskiä voida sulkea pois millään altistuksella, sillä aine on identifioitu syöpää aiheuttavaksi aineeksi, jolla ei ole kynnysarvoa. Tämän riskinarvioinnin kattamat riskit eivät kuitenkaan ole sellaista suuruusluokkaa, että välittömien toimenpiteiden katsottaisiin olevan tarpeen. Riskien pienentämiseen tähtäävien toimenpiteiden katsotaan olevan riittäviä aiheuttamaan painetta aineelle altistumisen vähentämiseen ja valvontaan. Riskinarvioinnin päätelmä IHMISTEN TERVEYDEN osalta (fysikaalis-kemialliset ominaisuudet): Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei riskejä ole odotettavissa. Riskien vähentämistä koskevien nykyisin sovellettavien toimenpiteiden katsotaan olevan riittäviä. B YMPÄRISTÖ Riskinarvioinnin päätelmä ILMAKEHÄN, VESIEKOSYSTEEMIN JA MAAEKOSYSTEEMIN osalta: Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei edellä mainituille ympäristön osille oleteta aiheutuvan riskejä. Riskien vähentämistä koskevien nykyisin sovellettavien toimenpiteiden katsotaan olevan riittäviä. Riskinarvioinnin päätelmä JÄTEVEDENPUHDISTAMOJEN MIKRO-ORGANISMIEN osalta: Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei edellä mainituille ympäristön osille oleteta aiheutuvan riskejä. Riskien vähentämistä koskevien nykyisin sovellettavien toimenpiteiden katsotaan olevan riittäviä. II TOIMINTAPERIAATE RISKIEN RAJOITTAMISEKSI TYÖNTEKIJÄT: Voimassa olevan työntekijöiden suojelua koskevan yhteisön lainsäädännön katsotaan yleisesti ottaen antavan riittävät edellytykset aineen aiheuttamien riskien rajoittamiseksi tarvittavalla tavalla. Tähän liittyen suositeltavaa on - työperäisen altistumisen raja-arvojen määrääminen aineelle yhteisön tasolla. 3 OSA >TAULUKON PAIKKA> Riskinarviointi perustuu Euroopan yhteisössä valmistetun tai yhteisöön tuodun aineen elinkaareen liittyviin nykykäytäntöihin, jotka esittelijä on selostanut komissiolle toimittamassaan riskinarvioinnissa. Käytettävissä oleviin tietoihin perustuvassa riskinarvioinnissa on selvitetty, että Euroopan yhteisön alueella ainetta käytetään pääasiassa välituotteena (esim. pesuaineissa ja maaleissa käytettävien) nonyylifenolietoksylaattien sekä polymeeriteollisuuden hartsien, muovien ja stabilointiaineiden valmistuksessa. Muita käyttötapoja ovat mm. fenolioksiimien valmistus; niitä käytetään EU:n ulkopuolella metallikaivosteollisuudessa ja joissakin erikoismaaleissa. I RISKINARVIOINTI A IHMISTEN TERVEYS Riskinarvioinnin päätelmä TYÖNTEKIJÖIDEN, KULUTTAJIEN JA YMPÄRISTÖN KAUTTA ALTISTUVIEN IHMISTEN osalta: Lisätietoja ja/tai -kokeita tarvitaan. Päätelmä tehtiin siksi, että tarvitaan lisätietoja, jotta voidaan selvittää riittävästi ihmisen terveydelle aiheutuvat riskit. Tämä päätelmä tehtiin, kun asetuksen (ETY) N:o 793/93 asiaa koskevien säännösten mukaisesti toimitettujen tietojen arviointi on vielä meneillään(1). B YMPÄRISTÖ Riskinarvioinnin päätelmä ILMAKEHÄN osalta: Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei edellä mainituille ympäristön osille oleteta aiheutuvan riskejä. Riskien vähentämistä koskevien nykyisin sovellettavien toimenpiteiden katsotaan olevan riittäviä. Riskinarvioinnin päätelmä VESIEKOSYSTEEMIN ja MAAEKOSYSTEEMIN osalta: 1. Lisätiedot ja/tai -kokeet ovat tarpeellisia. Päätelmän perusteet: - Vesiympäristön osille, kuten sedimentille, voi aiheutua haittavaikutuksia. Vaaditut tiedot ja/tai testit ovat seuraavat: - Sedimentin eliöiden myrkyllisyystestauksen laajentaminen. Liitteen II jakson 3 osassa esitetyn ympäristöriskien vähentämiseen tähtäävän toimintasuunnitelman täytäntöönpanon ansiosta lisätiedot eivät kuitenkaan ole tarpeellisia. Myös: 2. Riskien rajoittamiseksi tarvitaan erityistoimenpiteitä. Päätelmän perusteet: - Nonyylifenolin valmistuksesta(2), fenolisten oksiimien, fenoli- ja/tai formaldehydihartsien(3), epoksihartsien(4) ja muiden muovien stabilointiaineiden valmistuksesta, nonyylifenolioksylaattien valmistuksesta, niitä sisältävien valmisteiden valmistuksesta ja niiden käytöstä aiheutuvasta altistuksesta voi seurata haitallisia vaikutuksia paikalliseen ja alueelliseen vesiympäristöön, sedimentti mukaan luettuna. - Maaympäristölle voi olla haitallisia vaikutuksia altistuksesta, joka aiheutuu nonyylifenolietoksylaattien valmistuksesta sekä niitä sisältävien valmisteiden valmistuksesta ja käytöstä eläinlääkkeissä, suljetusta käytöstä kemianteollisuudessa, sähkötekniikassa, teollisuus- ja laitossiivouksessa, nahan prosessoinnissa, metallikaivosteollisuudessa, valokuva-, massa- ja paperi-, polymeeri- ja tekstiiliteollisuudessa, maalien valmistuksessa sekä maanrakennuksessa ja koneteollisuudessa. - Kalat ja kastematojen predaattorit voivat saada sekundaarisen myrkytyksen altistuksesta, joka aiheutuu nonyylifenolietoksylaattien valmistuksesta sekä niitä sisältävien valmisteiden valmistuksesta sekä nonyylifenolietoksylaattien käytöstä teollisuus- ja laitossiivouksessa, sähköteknisessä teollisuudessa, maali-, lakka- ja vernissateollisuudessa, maanrakennuksessa, nahan prosessoinnissa, metallikaivosteollisuudessa, massa-, paperi- ja kartonkiteollisuudessa sekä tekstiilien prosessoinnissa. Riskinarvioinnin päätelmä JÄTEVEDENPUHDISTAMOJEN MIKRO-ORGANISMIEN osalta: Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei edellä mainituille ympäristön osille oleteta aiheuturvan riskejä. Riskien vähentämistä koskevien nykyisin sovellettavien toimenpiteiden katsotaan olevan riittäviä. II TOIMINTAPERIAATE RISKIEN RAJOITTAMISEKSI YMPÄRISTÖ: Yhteisön tason markkinointi- ja käyttörajoituksia olisi harkittava ympäristön suojelemiseksi nonyylifenolien ja/tai nonyylifenolietoksylaattien käytöltä erityisesti seuraavissa käyttötavoissa: - teollisuus-, laitos- ja kotitalouksien siivous, - tekstiilien prosessointi, - nahan prosessointi, - maatalous (biosidituotteet, erityisesti käyttö vedinkastoissa (utaretulehdusten ehkäisy)), - metallintyöstö, - massa- ja paperiteollisuus, - kosmeettiset valmisteet, mukaan luettuna shampoot ja muut henkilökohtaisen hygienian valmisteet. Tarvitaan lisätutkimuksia sen selvittämiseksi, millaisiin käyttötarkoituksiin voitaisiin sallia poikkeuksia. Ottaen huomioon uusien yhteisön tasolla noudatettavien menettelyjen kehittäminen olisi edellä mainitun lisäksi harkittava nonyylifenolille ja nonyylifenolietoksylaateille lisätoimenpiteitä, kuten saastumista ehkäiseviä toimenpiteitä(5), tarpeen mukaan seuraavilla toimialoilla: - nonyylifenolin ja nonyylifenolietoksylaattien valmistus, - nonyylifenolietoksylaattien käyttö muiden kemikaalien synteesissä (suljettu käyttö), - nonyylifenolietoksylaattien käyttö emulsiopolymerisaatiossa, erityisesti käyttö akryyliestereissä erikoispinnoitteissa, liima-aineissa ja kuitujen sitomisessa, - fenoli- ja/tai formaldehydihartsien valmistus käyttäen nonyylifenolia, - muiden muovien stabilointiaineiden valmistus käyttäen nonyylifenolia. Markkinoille saattamisen ja käytön rajoituksilla ja saastumisen valvontatoimenpiteillä aikaansaatuja tuloksia on seurattava ja tarvittaessa harkittava lisätoimenpiteitä. Erityisesti olisi harkittava muita yhteisön välineitä(6), jotta voitaisiin varmistaa nonyylifenolin ja nonyylifenolietoksylaattien ympäristöpitoisuuksien valvonta kyseisissä säädöksissä asetettujen tavoitteiden kautta. Näitä toimenpiteitä olisi sovellettava edellä mainituilla ja seuraavassa luetelluilla toimialoilla: - valmisteiden valmistus (aloilla, joilla nonyylifenolien ja/tai nonyylifenolietoksylaattien käyttö jatkuu), - maanrakennus ja koneteollisuus, mukaan luettuna muurien/seinien rakennusmateriaalit, tienpäällystysmateriaalit ja myös metallien puhdistus, - voiteluöljyjen lisäaineet ja polttoaineiden lisäainepakettien sekoitukset, - elektroniikka ja sähkötekniikka, erityisesti käyttö maalattujen piirilevyjen valmistuksessa käytetyissä liuoksissa (fluxes), piirilevyjen säröjen etsimisessä käytetyissä maaleissa ja piirilevyjen etsauksessa käytetyissä kemiallisissa liuoksissa, - valokuvalaboratoriot (pienet ja suuret), erityisesti käyttö harrastajavalokuvaajien kotikäyttötuotteissa, harrastajien filmien kehitykseen, tiettyihin ammattilaisten käyttämiin tuotteisiin ja myös käyttöön röntgenfilmeissä, - fenolisten oksiimien ja/tai epoksihartsien valmistus, - lakkahartsin valmistus ja myös käyttö maaliseosten stabilointiaineena. Muiden markkinoille saattamista ja käyttöä koskevien rajoitusten tarvetta olisi harkittava yhteisön tasolla, jos näillä aloilla toteutetut toimenpiteet osoittautuvat riittämättömiksi. Jos ainetta käytetään biosidivalmisteissa tehoaineena voimassa olevien biosidivalmisteita koskevien yhteisön säädösten tarkoittamalla tavalla, suositellaan, että riskinarvioinnin tulokset otetaan asianmukaisesti huomioon. Jos ainetta käytetään torjunta-aineissa tehoaineena voimassa olevien kasvinsuojeluaineita koskevien yhteisön säädösten tarkoittamalla tavalla(7), suositellaan, että kansalliset viranomaiset ottavat riskinarvioinnin tulokset asianmukaisesti huomioon tehdessään päätöksiä markkinoille saattamista koskevien lupien myöntämisestä ja erityisesti tapauksissa, joissa paikallisesti on jo havaittavissa merkittäviä ympäristövaikutuksia. Tällaisissa tapauksissa olisi rohkaistava nonyylifenolille ja/tai nonyylifenolietoksylaateille vaihtoehtoisten aineiden kehittämistä ja käyttöä. Jos ainetta käytetään adjuvanttina ja/tai muuna osakomponenttina(8) torjunta-aine- tai biosidivalmisteissa, kansallisten viranomaisten pitäisi ottaa riskinarvioinnin tulokset asianmukaisesti huomioon tehdessään päätöksiä markkinoille saattamista koskevien lupien myöntämisestä ja erityisesti tapauksissa, joissa paikallisesti on jo havaittavissa merkittäviä ympäristövaikutuksia. Tällöin olisi rohkaistava nonyylifenolille ja/tai nonyylifenolietoksylaateille vaihtoehtoisen aineiden kehittämistä ja käyttöä sekä muiden, kuluttajakäyttäytymistä ohjaavien toimenpiteiden toteuttamista. Lisäksi ympäristön suojelun varmistamiseksi olisi tietoa levitettävä kaikille tahoille, joita asia koskee yhteisössä. Jos nonyylifenolia ja/tai nonyylifenolietoksylaatteja käytetään eläinlääkkeissä voimassa olevien eläinlääkkeitä koskevien yhteisön säädösten tarkoittamalla tavalla, suositellaan, että näitä aineita sisältävien valmisteiden markkinointia koskevien lupien haltijat korvaavat aineet vähemmän haitallisilla vaihtoehdoilla. Jos käytetään nonyylifenolia ja/tai nonyylifenolietoksylaatteja sisältävää lietettä voimassa olevien lietteen hallinnointia koskevien yhteisön säädösten tarkoittamalla tavalla, suositellaan, että harkitaan sellaisten nonyylifenolin ja/tai nonyylifenolietoksylaattien pitoisuuksien raja-arvoja koskevien säännöksien kehittämistä, joita sovelletaan lietteen levittämiseen maahan. Ympäristön suojelemiseksi määritetyt toimenpiteet vähentävät myös ihmisten altistumista aineelle. 4 OSA >TAULUKON PAIKKA> Riskinarviointi perustuu Euroopan yhteisössä valmistetun tai yhteisöön tuodun aineen elinkaareen liittyviin nykykäytäntöihin, jotka esittelijä on selostanut komissiolle toimittamassaan riskinarvioinnissa. Käytettävissä oleviin tietoihin perustuvassa riskinarvioinnissa on selvitetty, että Euroopan yhteisön alueella ainetta käytetään pääasiassa välituotteena (esim. pesuaineissa ja maaleissa käytettävien) nonyylifenolietoksylaattien sekä polymeeriteollisuuden hartsien, muovien ja stabilointiaineiden valmistuksessa. Muita käyttötapoja ovat mm. fenolioksiimien valmistus; niitä käytetään EU:n ulkopuolella metallikaivosteollisuudessa ja joissakin erikoismaaleissa. I RISKINARVIOINTI A IHMISTEN TERVEYS Riskinarvioinnin päätelmä TYÖNTEKIJÖIDEN, KULUTTAJIEN ja YMPÄRISTÖN KAUTTA ALTISTUVIEN IHMISTEN osalta: Tarvitaan lisätietoja ja/tai -kokeita. Päätelmä tehtiin siksi, että tarvitaan lisätietoja, jotta voidaan selvittää riittävästi ihmisten terveydelle aiheutuvat riskit. Tämä päätelmä tehtiin, kun asetuksen (ETY) N:o 793/93 asiaa koskevien säännösten mukaisesti toimitettujen tietojen arviointi on vielä meneillään(9). B YMPÄRISTÖ Riskinarvioinnin päätelmä ILMAKEHÄN osalta: Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei edellä mainituille ympäristön osille oleteta aiheutuvan riskejä. Riskien vähentämistä koskevien nykyisin sovellettavien toimenpiteiden katsotaan olevan riittäviä. Riskinarvioinnin päätelmä VESIEKOSYSTEEMIN ja MAAEKOSYSTEEMIN osalta: 1. Lisätiedot ja/tai -kokeet ovat tarpeellisia. Päätelmän perusteet: - Vesiympäristön osille, kuten sedimentille, voi aiheutua haittavaikutuksia. Vaaditut tiedot ja/tai testit ovat seuraavat: - Sedimentin eliöiden myrkyllisyystestauksen laajentaminen. Liitten II jakson 4 osassa esitetyn ympäristöriskien vähentämiseen tähtäävän toimintasuunnitelman täytäntöönpanon ansiosta lisätiedot eivät kuitenkaan ole tarpeellisia. Myös: 2. Riskien rajoittamiseksi tarvitaan erityistoimenpiteitä. Päätelmän perusteet: - Nonyylifenolin valmistuksesta(10), fenolisten oksiimien(11), fenoli- ja/tai formaldehydihartsien, epoksihartsien(12) ja muiden muovien stabilointiaineiden valmistuksesta, nonyylifenolioksylaattien valmistuksesta, niitä sisältävien valmisteiden valmistuksesta ja niiden käytöstä aiheutuvasta altistuksesta voi seurata haitallisia vaikutuksia paikalliseen ja alueelliseen vesiympäristöön, sedimentti mukaan luettuna. - Maaympäristölle voi olla haitallisia vaikutuksia altistuksesta, joka aiheutuu nonyylifenolietoksylaattien valmistuksesta sekä niitä sisältävien valmisteiden valmistuksesta ja käytöstä eläinlääkkeissä, suljetusta käytöstä kemianteollisuudessa, sähkötekniikassa, teollisuus- ja laitossiivouksessa, nahan prosessoinnissa, metallikaivosteollisuudessa, valokuva-, massa- ja paperi-, polymeeri- ja tekstiiliteollisuudessa, maalien valmistuksessa sekä maanrakennus- ja koneteollisuudessa. - Kalat ja kastematojen predaattorit voivat saada sekundaarisen myrkytyksen altistuksesta, joka aiheutuu nonyylifenolietoksylaattien valmistuksesta sekä niitä sisältävien valmisteiden valmistuksesta sekä nonyylifenolietoksylaattien käytöstä teollisuus- ja laitossiivouksessa, sähköteknisessä teollisuudessa, maali-, lakka- ja vernissateollisuudessa, maanrakennuksessa, nahan prosessoinnissa, metallikaivosteollisuudessa, massa-, paperi- ja kartonkiteollisuudessa sekä tekstiilien prosessoinnissa. Riskinarvioinnin päätelmä JÄTEVEDENPUHDISTAMOJEN MIKRO-ORGANISMIEN osalta: Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei edellä mainituille ympäristön osille oleteta aiheutuvan riskejä. Riskien vähentämistä koskevien nykyisin sovellettavien toimenpiteiden katsotaan olevan riittäviä. II TOIMINTAPERIAATE RISKIEN RAJOITTAMISEKSI YMPÄRISTÖ: Yhteisön tason markkinointi- ja käyttörajoituksia olisi harkittava ympäristön suojelemiseksi nonyylifenolien ja/tai nonyylifenolietoksylaattien käytöltä erityisesti seuraavissa käyttötavoissa: - teollisuus-, laitos- ja kotitalouksien siivous, - tekstiilien prosessointi, - nahan prosessointi, - maatalous (biosidituotteet, erityisesti käyttö vedinkastoissa (utaretulehdusten ehkäisy)), - metallintyöstö, - massa- ja paperiteollisuus, - kosmeettiset valmisteet, mukaan luettuna shampoot ja muut henkilökohtaisen hygienian valmisteet. Tarvitaan lisätutkimuksia sen selvittämiseksi, millaisiin käyttötarkoituksiin voitaisiin sallia poikkeuksia. Ottaen huomioon uusien yhteisön tasolla noudatettavien menettelyjen kehittäminen olisi edellä mainitun lisäksi harkittava nonyylifenolille ja nonyylifenolietoksylaateille lisätoimenpiteitä, kuten saastumista ehkäiseviä toimenpiteitä(13), tarpeen mukaan seuraavilla toimialoilla: - nonyylifenolin ja nonyylifenolietoksylaattien valmistus, - nonyylifenolietoksylaattien käyttö muiden kemikaalien synteesissä (suljettu käyttö), - nonyylifenolietoksylaattien käyttö emulsiopolymerisaatiossa, erityisesti käyttö akryyliestereissä erikoispinnoitteissa, liima-aineissa ja kuitujen sitomisessa, - fenoli- ja/tai formaldehydihartsien valmistus käyttäen nonyylifenolia, - muiden muovien stabilointiaineiden valmistus käyttäen nonyylifenolia. Markkinoille saattamisen ja käytön rajoituksilla ja saastumisen valvontatoimenpiteillä aikaansaatuja tuloksia on seurattava ja tarvittaessa harkittava lisätoimenpiteitä. Erityisesti olisi harkittava muita yhteisön säädöksiä(14), jotta voitaisiin varmistaa nonyylifenolin ja nonyylifenolietoksylaattien ympäristöpitoisuuksien valvonta kyseisissä säädöksissä asetettujen tavoitteiden kautta. Näitä toimenpiteitä olisi sovellettava edellä mainituilla ja seuraavassa luetelluilla toimialoilla: - valmisteiden valmistus (aloilla, joilla nonyylifenolien ja/tai nonyylifenolietoksylaattien käyttö jatkuu), - maanrakennus ja koneteollisuus, mukaan luettuna muurien/seinien rakennusmateriaalit, tienpäällystysmateriaalit ja myös metallien puhdistus, - voiteluöljyjen lisäaineet ja polttoaineiden lisäainepakettien sekoitukset, - elektroniikka ja sähkötekniikka, erityisesti käyttö maalattujen piirilevyjen valmistuksessa käytetyissä liuoksissa (fluxes), piirilevyjen säröjen etsimisessä käytetyissä maaleissa ja piirilevyjen etsauksessa käytetyissä kemiallisissa liuoksissa, - valokuvalaboratoriot (pienet ja suuret), erityisesti käyttö harrastajavalokuvaajien kotikäyttötuotteissa, harrastajien filmien kehitykseen, tiettyihin ammattilaisten käyttämiin tuotteisiin ja myös käyttöön röntgenfilmeissä, - fenolisten oksiimien ja/tai epoksihartsien valmistus, - lakkahartsin valmistus ja myös käyttö maaliseosten stabilointiaineena. Muiden markkinoille saattamista ja käyttöä koskevien rajoitusten tarvetta olisi harkittava yhteisön tasolla, jos näillä aloilla toteutetut toimenpiteet osoittautuvat riittämättömiksi. Jos ainetta käytetään biosidivalmisteissa tehoaineena voimassa olevien biosidivalmisteita koskevien yhteisön säädösten tarkoittamalla tavalla, suositellaan, että riskinarvioinnin tulokset otetaan aisanmukaisesti huomioon. Jos anetta käytetään torjunta-aineissa tehoaineena voimassa olevien kasvinsuojeluaineita koskevien yhteisön säädösten tarkoittamalla tavalla(15), suositellaan, että kansalliset viranomaiset ottavat riskinarvioinnin tulokset asianmukaisesti huomioon tehdessään päätöksiä markkinoille saattamista koskevien lupien myöntämisestä ja erityisesti tapauksissa, joissa paikallisesti on jo havaittavissa merkittäviä ympäristövaikutuksia. Tällaisissa tapauksissa olisi rohkaistava nonyylifenolille ja/tai nonyylifenolietoksylaateille vaihtoehtoisten aineiden kehittämistä ja käyttöä. Jos ainetta käytetään adjuvanttina ja/tai muuna osakomponenttina(16) torjunta-aine- tai biosidivalmisteissa, kansallisten viranomaisten pitäisi ottaa riskinarvioinnin tulokset asianmukaisesti huomioon tehdessään päätöksiä markkinoille saattamista koskevien lupien myöntämisestä ja erityisesti tapauksissa, joissa paikallisesti on jo havaittavissa merkittäviä ympäristövaikutuksia. Tällöin olisi rohkaistava nonyylifenolille ja/tai nonyylifenolietoksylaateille vaihtoehtoisten aineiden kehittämistä ja käyttöä sekä muiden, kuluttajakäyttäytymistä ohjaavien toimenpiteiden toteuttamista. Lisäksi tietoa olisi levitettävä ympäristön suojelun varmistamiseksi kaikille tahoille, joita asia yhteisössä koskee. Jos nonyylifenolia ja/tai nonyylifenolietoksylaatteja käytetään eläinlääkkeissä voimassa olevien eläinlääkkeitä koskevien yhteisön säädösten tarkoittamalla tavalla, suositellaan, että näitä aineita sisältävien valmisteiden markkinointia koskevien lupien haltijat korvaavat aineet vähemmän haitallisilla vaihtoehdoilla. Jos käytetään nonyylifenolia ja/tai nonyylifenolietoksylaatteja sisältävää lietettä voimassa olevien lietteen hallinnointia koskevien yhteisön säädösten tarkoittamalla tavalla, suositellaan, että harkitaan sellaisten nonyylifenolin ja/tai nonyylifenolietoksylaattien pitoisuuksien raja-arvoja koskevien säännöksien kehittämistä, joita sovelletaan lietteenlevittämiseen maahan. Ympäristön suojelemiseksi määritetyt toimenpiteet vähentävät myös ihmisten altistumista aineelle. 5 OSA >TAULUKON PAIKKA> Riskinarviointi perustuu Euroopan yhteisössä valmistetun tai yhteisöön tuodun aineen elinkaareen liittyviin nykykäytäntöihin, jotka esittelijä on selostanut komissiolle toimittamassaan riskinarvioinnissa. Käytettävissä oleviin tietoihin perustuvassa riskinarvioinnissa on selvitetty, että Euroopan yhteisön alueella ainetta käytetään pääasiassa bensiinin lisäaineena. Ainetta käytetään myös kemianteollisuudessa, lääketeollisuudessa ja laboratorioissa. I RISKINARVIOINTI A IHMISTEN TERVEYS Riskinarvioinnin päätelmä TYÖNTEKIJÖIDEN osalta: Riskien rajoittamiseksi tarvitaan erityistoimenpiteitä. Päätelmän perusteet: - Ylläpitotoimista ja autojen korjaamisesta aiheutuvasta altistuksesta voi seurata haitallisia ihovaikutuksia (toistuvat annokset). Riskinarvioinnin päätelmä KULUTTAJIEN osalta: Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei riskejä ole odotettavissa. Riskien vähentämistä koskevien nykyisin sovellettavien toimenpiteiden katsotaan olevan riittäviä. Riskinarvioinnin päätelmä YMPÄRISTÖN KAUTTA ALTISTUVIEN IHMISTEN osalta: Riskien rajoittamiseksi tarvitaan erityistoimenpiteitä. Päätelmän perusteet: - Maanalaisten varastosäiliöiden vuodoista ja varastosäiliöiden ylitäytöstä aiheutuvan altistuksen seurauksena juomaveteen voi tulla maku- ja hajuhaittoja. Riskinarvioinnin päätelmä IHMISTEN TERVEYDEN osalta (fysikaalis-kemialliset ominaisuudet): Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei riskejä ole odotettavissa. Riskien vähentämistä koskevien nykyisin sovellettavien toimenpiteiden katsotaan olevan riittäviä. B YMPÄRISTÖ Riskinarvioinnin päätelmä VESIEKOSYSTEEMIN osalta: 1. Lisätiedot ja/tai -kokeet ovat tarpeellisia. Päätelmän perusteet: - Tarvitaan parempia tietoja, jotta voidaan selvittää riittävästi riskit, joita vesiekosysteemille aiheutuu aineen päästöistä pintavesiin. Vaaditut tiedot ja/tai testit ovat seuraavat: - Vaiheittainen testausstrategia, jolla tutkitaan, miten kalat ja mahdollisesti muut luonnonvaraiset eliöt välttävät kyseisellä aineella kontaminoitunutta vettä. Myös: 2. Riskien rajoittamiseksi tarvitaan erityistoimenpiteitä. Päätelmän perusteet: - Haitat, joita seuraa vesiekosysteemin altistuksesta varastosäiliöiden vesitysvesien päästöistä pintaveteen. Riskinarvioinnin päätelmä POHJAVEDEN osalta: Riskien rajoittamiseksi tarvitaan erityistoimenpiteitä. Päätelmän perusteet: - Manalaisten varastosäiliöiden vuodoista ja varastosäiliöiden ylitäytöstä aiheutuvan altistuksen seurauksena juomaveteen voi tulla maku- ja hajuhaittoja. Riskinarvioinnin päätelmä ILMAKEHÄN ja MAAEKOSYSTEEMIN osalta: Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei riskejä ole odotettavissa. Riskien vähentämistä koskevien nykyisin sovellettavien toimenpiteiden katsotaan olevan riittäviä. Riskinarvioinnin päätelmä JÄTEVEDENPUHDISTAMOJEN MIKRO-ORGANISMIEN osalta: Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet: - Riskinarviointi osoittaa, ettei riskejä ole odotettavissa. Riskien vähentämistä koskevien nykyisin sovellettavien toimenpiteiden katsotaan olevan riittäviä. II TOIMINTASUUNNITELMA RISKIEN RAJOITTAMISEKSI TYÖNTEKIJÄT: Voimassa olevan työntekijöiden suojelua koskevan yhteisön lainsäädännön katsotaan yleisesti antavan riittävät edellytykset aineen aiheuttamien riskien rajoittamiseksi tarvittavalla tavalla. Lisäksi suositellaan sen tutkimista, miten voidaan parantaa autojen ja polttoainepumppujen polttoainesuodattimen sijoituspaikan suunnittelua, jotta samalla helpotettaisiin ylläpito- ja korjaustyötä ja pyrittäisiin mahdollisimman pieneen ihon altistumiseen bensiinille. Edellä sanottu ei vaikuta tällä alalla voimassa olevien yhteisön säädösten(17) soveltamiseen. Siksi ehdotetaan, että keskusteluja asiasta jatketaan alan teollisuuden organisaatioiden kanssa. YMPÄRISTÖN KAUTTA ALTISTUVIEN IHMISTEN osalta: Jäljempänä esitettävien pohjaveden suojeluun tähtäävien toimenpiteiden katsotaan osaltaan ehkäisevän juomaveden kontaminoitumista. YMPÄRISTÖN osalta: Kaikkien ihmisen aiheuttamien päästöjen, MTBE mukaan luettuna, estäminen on ensisijainen tavoite yhteisön voimassa olevassa lainsäädännössä(18). Siksi suositellaan, että tarvittaessa toteutetaan seurantaohjelmia, jotta MTBE:n mahdollisesti aiheuttama pohjaveden kontaminaatio voidaan havaita varhaisessa vaiheessa. Edelleen suositellaan, että parasta käyttökelpoista tekniikkaa sovelletaan laajassa mittakaavassa huoltoasemien jakelulaitteiden ja maanalaisten bensiinisäiliöiden rakentamisessa ja käytössä. Jäsenvaltioiden olisi harkittava tässä asiassa pakottavia vaatimuksia erityisesti kaikille huoltoasemille, jotka sijaitsevat pohjavettä muodostavilla alueilla. Lisäksi suositellaan, että Euroopan standardointikomitea (CEN) kehittäisi Euroopan tason yhdenmukaistettuja standardeja varastosäiliöiden rakentamista ja käyttöä varten. Paikat, jotka sijaitsevat kriittisillä alueilla ja joilla on mahdollisesti aikaisemmin tapahtunut päästöjä, olisi tutkittava ja tarvittaessa ennallistettava. Edelleen on edistettävä näitä ohjelmia ja niiden tuloksia koskevien tietojen vaihtoa. Suositellaan myös, että maanpäällisten varastosäiliöiden MTBE-pitoisten vesitysvesien päästöjä rajoitettaisiin tehtaille myönnettävillä luvilla(19) tai kansallisilla määräyksillä. Luvanmyöntämismenettelyn (sekä mahdollisten kansallisten määräysten vahvistamisen) helpottamiseksi näitä kysymyksiä käsitellään "parasta käyttökelpoista tekniikkaa" (BAT) koskevissa ohjeissa(20). Suositellaan, että jäsenvaltiot seuraavat huolellisesti tätä asiaa koskevan parhaan käyttökelpoisen tekniikan soveltamista ja ilmoittavat komissiolle kaikesta mahdollisesta kyseistä tekniikkaa koskevasta tärkeästä kehityksestä osana sitä koskevaa tietojenvaihtoa. (1) Lisätietojen ja/tai lisätestien tarve koskee vain yhtä skenaariota. Ihmisen terveyteen kohdistuvien riskien arvioinnin täydelliset päätelmät julkaistaan myöhemmin komission suosituksessa. (2) Näistä käyttötavoista aiheutuu riskejä vesiympäristölle vain siksi, että pohjavesipitoisuudet vaikuttavat paikallisiin tasoihin. Sama koskee nonyylifenolietoksylaattien käyttöä maatalouden torjunta-ainevalmisteissa, pienissä valokuvausteknisissä prosesseissa sekä kotitalouksissa ja teollisuudessa käytetyissä emulsiomaaleissa. (3) Näistä käyttötavoista aiheutuu riskejä vesiympäristölle vain siksi, että pohjavesipitoisuudet vaikuttavat paikallisiin tasoihin. Sama koskee nonyylifenolietoksylaattien käyttöä maatalouden torjunta-ainevalmisteissa, pienissä valokuvausteknisissä prosesseissa sekä kotitalouksissa ja teollisuudessa käytetyissä emulsiomaaleissa. (4) Näistä käyttötavoista aiheutuu riskejä vesiympäristölle vain siksi, että pohjavesipitoisuudet vaikuttavat paikallisiin tasoihin. Sama koskee nonyylifenolietoksylaattien käyttöä maatalouden torjunta-ainevalmisteissa, pienissä valokuvausteknisissä prosesseissa sekä kotitalouksissa ja teollisuudessa käytetyissä emulsiomaaleissa. (5) Yhteisössä parhaillaan käynnissä oleva työ, joka liittyy ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annettuun neuvoston direktiiviin 96/61/EY (EYVL L 257, 10.10.1996, s. 26) ja jossa kehitetään erilaisia kemianprosesseja käsitteleviä viiteasiakirjoja parhaille käytettävissä oleville tekniikoille, voi olla erittäin merkittävää tässä yhteydessä. Lisätietoja asiasta saa Euroopan IPPC-toimiston verkkosivuilta osoitteesta http://eippcb.jrc.es. (6) Yhteisön vesipolitiikan puitteista 23 päivänä lokakuuta 2000 annetussa Euroopan parlamentin ja neuvoston direktiivissä 2000/60/EY (EYVL L 327, 22.12.2000, s. 1) säädetään pilaantumista vähentävistä yhteisön toimenpiteistä. Direktiivin liitteessä X olevan prioriteettiaineiden luettelon perusteella komissio ehdottaa laatuvaatimuksia ja päästöjen valvontatoimenpiteitä, mukaan luettuna päästöjen raja-arvoja kahden vuoden kuluttua luettelon vahvistamisesta. Prioriteettiaineisiin kuuluvien tiettyjen "vaarallisten prioriteettiaineiden" osalta päästöjen valvonnassa pyritään päästöjen ja häviöiden lopettamiseen kerralla tai vaiheittain 20 vuoden kuluessa. Nonyylifenolit sisältyvät "vaarallisina prioriteettiaineina" ensimmäiseen prioriteettiaineiden luetteloon, jota komissio on ehdottanut helmikuussa 2000 (KOM (2000) 47 lopullinen, EYVL C 177 E, 27.6.2000, s. 74, sellaisena kuin se on muutettuna 16. tammikuuta 2001 annetulla ehdotuksella KOM (2001) 17 lopullinen). Neuvosto hyväksyi nonyylifenolit sisältävän prioriteettiaineiden luettelon 11. kesäkuuta 2001, minkä ansiosta direktiivissä 2000/60/EY säädettyjä toimenpiteitä voidaan käyttää lisämenetelmänä vesiympäristölle tai sen kautta aiheutuvien riskien vähentämiseksi. (7) Kasvinsuojeluaineiden markkinoille saattamisesta 15 päivänä heinäkuuta 1991 annetussa neuvoston direktiivissä 91/414/ETY (EYVL L 230, 19.8.1991) säädetään, että torjunta-aineiden tehoaineena käytetty nonyylifenoli ja nonyylifenolietoksylaatit vedetään markkinoilta heinäkuussa 2003. (8) Toistaiseksi tätä käyttötapaa ei tarvitse arvioida direktiivin 91/414/ETY perusteella. (9) Lisätietojen ja/tai lisätestien tarve koskee vain yhtä skenaariota. Ihmisen terveyteen kohdistuvien riskien arvioinnin täydelliset päätelmät julkaistaan myöhemmin komission suosituksessa. (10) Näistä käyttötavoista aiheutuu riskejä vesiympäristölle vain siksi, että pohjavesipitoisuudet vaikuttavat paikallisiin tasoihin. Sama koskee nonyylifenolietoksylaattien käyttöä maatalouden torjunta-ainevalmisteissa, pienissä valokuvausteknisissä prosesseissa sekä kotitalouksissa ja teollisuudessa käytetyissä emulsiomaaleissa. (11) Näistä käyttötavoista aiheutuu riskejä vesiympäristölle vain siksi, että pohjavesipitoisuudet vaikuttavat paikallisiin tasoihin. Sama koskee nonyylifenolietoksylaattien käyttöä maatalouden torjunta-ainevalmisteissa, pienissä valokuvausteknisissä prosesseissa sekä kotitalouksissa ja teollisuudessa käytetyissä emulsiomaaleissa. (12) Näistä käyttötavoista aiheutuu riskejä vesiympäristölle vain siksi, että pohjavesipitoisuudet vaikuttavat paikallisiin tasoihin. Sama koskee nonyylifenolietoksylaattien käyttöä maatalouden torjunta-ainevalmisteissa, pienissä valokuvausteknisissä prosesseissa sekä kotitalouksissa ja teollisuudessa käytetyissä emulsiomaaleissa. (13) Yhteisössä parhaillaan käynnissä oleva työ, joka liittyy direktiiviin 96/61/EY ja jossa kehitetään erilaisia kemianprosesseja käsitteleviä viiteasiakirjoja (BREF-asiakirjoja) parhaille käytettävissä oleville tekniikoille, voi olla erittäin merkittävää tässä yhteydessä. Lisätietoja asiasta saa Euroopan IPPC-toimiston verkkosivuilta osoitteesta http://eippcb.jrc.es. (14) Direktiivissä 2000/60/EY säädetään pilaantumista vähentävistä yhteisön toimenpiteistä. Direktiivin liitteessä X olevan prioriteettiaineiden luettelon perusteella komissio ehdottaa laatuvaatimuksia ja päästöjen valvontatoimenpiteitä, mukaan luettuna päästöjen raja-arvoja kahden vuoden kuluttua luettelon vahvistamisesta. Prioriteettiaineisiin kuuluvien tiettyjen "vaarallisten prioriteettiaineiden" osalta päästöjen valvonnassa pyritään päästöjen ja häviöiden lopettamiseen kerralla tai vaiheittain 20 vuoden kuluessa. Nonyylifenolit sisältyvät "vaarallisina prioriteettiaineina" ensimmäiseen prioriteettiaineiden luetteloon, jota komissio on ehdottanut helmikuussa 2000 (KOM 2000) 47 lopullinen, EYVL C 177 E, 27.6.2000, s. 74 sellaisena kuin se on muutettuna 16. tammikuuta 2001 annetulla ehdotuksella COM (2001) 17 lopullinen). Neuvosto hyväksyi nonyylifenolit sisältävän prioriteettiaineiden luettelon 11. kesäkuuta 2001, minkä ansiosta direktiivissä 2000/60/EY säädettyjä toimenpiteitä voidaan käyttää lisämenetelmänä vesiympäristölle tai sen kautta aiheutuvien riskien vähentämiseksi. (15) Direktiivissä 91/414/ETY säädetään, että torjunta-aineiden tehoaineena käytetty nonyylifenoli ja nonyylifenolietoksylaatit vedetään markkinoilta heinäkuussa 2003. (16) Toistaiseksi tätä käyttötapaa ei tarvitse arvioida direktiivin 91/414/ETY perusteella. (17) Moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä 20 päivänä maaliskuuta 1970 annettu neuvoston direktiivi 70/220/ETY (EYVL L 76, 6.4.1970, s. 1). (18) Direktiivi 2000/60/EY. (19) Direktiivin 96/61/EY tai kansallisen lainsäädännön perusteella annetut tehtaiden ympäristöluvat. (20) Yhteisössä parhaillaan käynnissä oleva työ, joka liittyy direktiiviin 96/61/EY ja jossa laaditaan viiteasiakirjoja parhaille käyttökelpoisille tekniikoille. Nämä ns. BREF-asiakirjat koskevat MTBE:n tuotantoa ja käsittelyä, mukaan lukien varastoinnin suunnittelu ja hallinta.